

Magyarország nagykövetsége

Zágráb

**Heti gazdasági figyelő - HORVÁTORSZÁG**

1. **VÁLLALATI HÍREK**

**A Strabag és az Astaldi fellebbezést nyújtott be a Peljesac-híd kivitelezői pályázatának határozatára**

Az osztrák Strabag fellebbezést nyújtott be a Peljesac-híd kivitelezői tenderének határozatára , amellyel a Horvát Közutak Kft. a China Road and Bridge Corporationt (CRBC) választotta, mint a legkedvezőbb árajánlat benyújtóját. A cég szerint a CRBC dömpingárat adott, mert kínai állami támogatásban részesül az EU piacán való megjelenés érdekében. A fellebbezésben a HC-t azzal vádolják, hogy nem vizsgálta meg a kínaiak kifejezetten alacsony árait, amivel megszegte a horvát Közbeszerzési törvény, illetve az Európai Parlament és Tanács irányelve rendelkezéseit. A Strabag árajánlata 2,62 milliárd kuna volt, míg a CRBC-e 2,08 milliárd. Az olasz Astaldi és a török IC Ictus cégekből álló konzorcium is fellebbezést nyújtott be a HC határozatára, mert nem kielégítő minőségűnek értékelte a konzorcium által benyújtott bankgaranciát. A Közbeszerzéseket Felügyelő Állami Bizottság (DKOM) bejelentette, hogy a sürgősségi eljárás alkalmazásával fog határozni a fellebbezésekről. Az eljárás akár két hónapig is elhúzódhat.

**Az Európai Bizottság jóváhagyta a horvát állami garanciát az Uljanik hajógyárnak**

Az Európai Bizottság január 22-én jóváhagyta a horvát kormány igényét a pólai Uljanik hajógyárnak nyújtandó állami garanciavállalásra, 96 millió euró összegben. Margrethe Vestager, a piaci versenypolitikáért felelős EU-biztos szerint a garancia segíteni fog az Uljaniknak a tevékenység folytatásában és a jelenlegi 1800 munkahely megőrzésében, amíg el nem készül a megbízható átstrukturálási stratégia. A pólai vállalat 96 millió euró összegű hitelt tervez felvenni hazai vagy külföldi bankoktól, amellyel biztosítani tudja a bérek és a beszállítók felé fennálló tartozások kifizetését. A Horvát Fémipari Szakszervezet a január 23-ára bejelentette sztrájkot ideiglenesen elhalasztotta. Martina Dalic gazdasági miniszter szerint a hitel összege biztosítja a hajógyár működését a következő néhány hónapban, de sürgős a stratégiai partner mielőbbi megtalálása és a komoly átstrukturálási folyamat elindítása. Az állami garancia nyújtása miatt az Európai Bizottság különös figyelemmel kíséri majd az eseményeket a horvátországi hajógyárakban.

**A Horvát Gazdasági Kamara elnökválasztása**

A Horvát Gazdasági Kamara a 2018. január 25-én megtartott közgyűlésen Luka Burilovic-ot újra megválasztották a szervezet elnökké, aki bejelentette, hogy az elkövetkező 4 éves időszakban a Kamara tovább fogja bővíteni a külföldi képviseleti hálózatát.

1. **GAZDASÁGI HÍREK**

**Emelkedett az EU alapoknál rendelkezésre álló támogatások lehívásának tempója**

Gabrijela Zalac, regionális fejlesztési és az EU alapokért felelős miniszter bemutatta az EU alapoknál rendelkezésre álló eszközök lehívásának alakulását 2017-ben. A meghirdetett pályázatokon keresztül 2,8 milliárd euró támogatás hívható le, ami azonos a 2014. és 2016. közötti időszakban megjelent valamennyi EU-támogatási pályázat összegével. A 2014-2020 közötti időszakra elfogadott EU költségvetésből Horvátország részére 10,7 milliárd euró áll rendelkezésre az alapokon keresztül. Négy év alatt lehívott támogatások összege elérte a 3,7 milliárd eurót, azaz a teljes összeg 35 százalékát. Zalac véleménye szerint a kormány elérte a pályázatok kiírásának és szerződések aláírásának területén a kellő sebességét, de Horvátország a teljes költségvetési időszak szempontjából továbbra is jelentős késében van.

**A Pénzügyminisztérium a közúti szektor adósságának újrafinanszírozásáról tárgyal**

A Pénzügyminisztérium készíti elő a közúti szektor (Horvát Közutak Kft. – HC, Horvát Autópályák Rt. – HAC, Zágráb-Fiume Autópálya Rt. – ARZ) adóssága újrafinanszírozásának és a vállalatok átstrukturálásának második fázisát. Sajtóértesülések szerint a minisztérium a hazai tőkepiacon tervez felvenni 2,5 milliárd euró értékű és kedvezőbb kamatmértékű hitelt felvenni, amelynek visszafizetési ideje valószínűleg 12 év lesz 3 éves várakozási időszakkal. A jelenlegi piaci paraméterek figyelembe vételével az új hitel kamatának mértéke kicsivel meg fogja haladni a 2 százalékot.

1. **KORMÁNYHATÁROZATOK**

A kormány a 2018. január 24-én megtartott ülésén az alábbi gazdasági vonatkozású határozatokat hozta:

* Elfogadta az új Földgázpiacról törvény végleges javaslatát, amellyel a horvát jogba beépülnek az Európai Parlament és Tanács 2009/73/EK Irányelvének (**2009. július 13.) a földgáz belső piacára vonatkozó közös szabályokról és a 2003/55/EK irányelv hatályon kívül helyezéséről szóló rendelkezései, továbbá az Európai Bizottság által – a közösségi jog megsértése miatt – megindított 2015/4060 sz. és 2017/2091 sz. eljárás lezárása. A kormány a törvényjavaslatot megküldte a parlamentnek megvitatásra és elfogadásra kérve a sürgősségi eljárás alkalmazását.**
* Jóváhagyta a Split Légikikötő Kft-nek (Zracna luka Split d.o.o.), hogy az utasterminál rekonstrukciójának és bővítésének finanszírozására 300 millió kuna összegű euróhoz kötött hitelt vegyen fel a Horvát Felújítási és Fejlesztési Banktól (HBOR). A hitel visszafizetési határideje 2031. szeptember 30-a, azzal, hogy az első részlet visszafizetésének határideje 2019. december 31., míg a felszámolandó kamat évess mértéke 2,5 százalék.
* Jóváhagyta a Horvát Közutak Kft-nek (Hrvatske ceste d.o.o.), hogy a forgóeszközök biztosítása végett 40 millió euró összegű hitelt vegyen fel a Zagrebacka banka-tól és a Privredna banka Zagrebtól 1 éves visszafizetési határidővel. A felszámolandó kamat mértéke változó, a mértékének meghatározására mérvadó tényező a 3 havi EURIBOR. Az állam hitel visszafizetésének biztosításaként 40 millió euró értékű garanciát ad ki.

**A kormány a 2018. január 24-én megtartott ülésén a következő gazdasági, illetve pénzügyi vonatkozású személyügyi előterjesztésben határozott:**

* Az állami tulajdonban lévő vállalti tulajdonrészek, illetve részvénycsomagok értékesítéséért felelős Átstrukturálási és Értékesítési Központ (Centar za restrukturiranje i prodaju – CERP) igazgatójának Milan Plecast nevezte ki.
* Javasolta a parlamentnek, hogy a Pénzügyi Szolgáltatásokat Felügyelő Állami Ügynökség (Hrvatska agencija za nadzor financijskih usluga – HANFA) Igazgatósága elnökét és tagjait 2018. január 27-ének napjával mentse fel funkcióikból. Egyúttal javasolta, hogy az Igazgatóság új elnökének nevezze ki Ante Zigmant, tagoknak pedig Antun Palaricot, Tomislav Ridzakot, Ilijana Jelecet és Jurica Jednackat.